**OPĆINA DRAGALIĆ**

**PONOVLJENI JAVNI NATJEČAJ ZA SUFINANCIRANJE PROGRAMA/PROJEKATA UDRUGA U**

**2025. GODINI IZ PODRUČJA**

1. **JAVNE POTREBE U SPORTU**
2. **JAVNE POTREBE U KULTURI**

**C. GRAĐANSKE UDRUGE I UDRUGE PROIZAŠLE IZ DOMOVINSKOG RATA**

Općina Dragalić na svojim internetskim stranicama www.dragalic.com objavila je Ponovljeni javni natječaj za financiranje programa/projekata udruga u 2025. godini iz područja:

A. JAVNE POTREBE U SPORTU

B. JAVNE POTREBE U KULTURI

C. GRAĐANSKE UDRUGE I UDRUGE PROIZAŠLE IZ DOMOVINSKOG RATA

1. **CILJEVI I VRIJEDNOST JAVNOG NATJEČAJA**

**1.1. Opći i posebni ciljevi Javnog natječaja**

Opći cilj natječaja je financijskom potporom programima udruga unaprijediti kvalitetu života građana na području Općine.

Posebni ciljevi Natječaja su:

* poticanje stanovništva na bavljenje sportom i sportskom rekreacijom
* promicanje kulturnih i tradicijskih vrijednosti i običaja
* promicanje vrijednosti Domovinskog rata, poticanje rada braniteljskih udruga, poticanje na učlanjenje većeg broja korisnika u rad udruga;

**1.2. Ukupna vrijednost Javnog natječaja, programska područja i planirani iznosi**

Sredstva za provedbu Javnog natječaja osigurana su u Proračunu Općine Dragalić za 2025. godinu i projekcijama Proračuna za 2026. i 2027. godinu (Službeni glasnik br. 9/24) po područjima, te nakon provedenog prvog natječaja osigurana sredstva iznose kako slijedi:

* područje A. Javne potrebe u sportu 4.800,00 €;
* područje B. Javne potrebe u kulturi 200,00 €;
* područje C. Građanske udruge i udruge proizašle iz Domovinskog rata 5.700,00 €;

**2. UVJETI NATJEČAJA**

**2.1. Prihvatljivi prijavitelji su:**

* svi koji ispunjavaju propisane uvjete Natječaja;
* svi koji će osigurati i druge izvore financiranja;
* svi koji imaju programe koji zadovoljavaju uvjete iz programskog područja na koji se prijavljuju.

Prijavitelji u svakom od područja moraju biti Udruge osnovane sukladno Zakonu o udrugama (Narodne novine, broj 74/14, 70/17, 98/19 i 151/22).

Prijavitelj prijavljuje program koji može trajati najdulje do 31. prosinca 2025. godine.

Svaki prijavitelj mora dostaviti izrađen izvedbeni plan i program aktivnosti.

**2.2. Programska područja prijave**

Programi se mogu prijaviti u tri osnovna područja:

A. JAVNE POTREBE U SPORTU

B. JAVNE POTREBE U KULTURI

C. GRAĐANSKE UDRUGE I UDRUGE PROIZAŠLE IZ DOMOVINSKOG RATA

Prilikom ocjenjivanja prijavljenih programa Povjerenstvo će vrednovati svaki program posebno sukladno kriterijima propisanim u odjeljku **4.2.** ovih Uputa.

**Prijavitelj mora udovoljavati sljedećim općim uvjetima:**

* udruga mora biti upisana u Registar udruga i imati registrirano sjedište u općini Dragalić;
* ukoliko udruga ima sjedište izvan općine Dragalić sufinancirat će se u smanjenom iznosu, ukoliko su planirane aktivnosti na području općine Dragalić ili ima članove s područja općine Dragalić;
* udruga mora biti upisana u Registar neprofitnih organizacija;
* korisnici programa/projekta moraju biti stanovnici općine Dragalić;
* udruga mora uredno ispunjavati obveze iz svih prethodno sklopljenih ugovora o financiranju iz proračuna Općine Dragalić;
* udruge moraju uredno ispunjavati obveze plaćanja za mirovinsko i zdravstveno osiguranje i plaćanja poreza (koji imaju zaposlene), te drugih davanja prema državnom proračunu i proračunima jedinica lokalne samouprave;
* protiv udruge odnosno osobe ovlaštene za zastupanje udruge ne vodi se kazneni postupak i nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljem tekstu: Uredba).

**Jedan prijavitelj može prijaviti najviše dva programa.**

Prijavitelj treba imati planirane i druge izvore financiranja koji će barem djelomično osigurati održivost provođenja programa.

Prijavitelj koji prijavljuje program odgovoran je za njegovu provedbu i izvještavanje.

Svaki prijavitelj mora dostaviti izrađen izvedbeni plan i program aktivnosti.

**2.3. Prihvatljivi i neprihvatljivi troškovi koji će se sufinancirati**

Sredstvima Javnog natječaja smiju se financirati samo stvarni i prihvatljivi troškovi nastali provođenjem programa. Prilikom procjene programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

**Prihvatljivi troškovi** su troškovi koje ima korisnik financiranja, a koji ispunjavaju sve sljedeće kriterije:

* nastali su za vrijeme razdoblja provedbe programa/projekta u skladu s ugovorom;
* moraju biti navedeni u ukupnom predviđenom proračunu projekta/programa;
* nužni su za provođenje programa ili projekta koji je predmetom dodjele financijskih sredstava;
* mogu biti identificirani i provjereni i računovodstveno su evidentirani kod korisnika financiranja prema važećim propisima o računovodstvu neprofitnih organizacija;
* trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

Kategorije prihvatljivih troškova:

* organizacija obrazovnih aktivnosti, okruglih stolova (pri čemu treba posebno naznačiti vrstu i cijenu svake usluge),
* materijal za aktivnosti,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
* trošak reprezentacije vezani u organizaciju programskih odnosno projektnih aktivnosti (pri čemu treba navesti svrhu, učestalost i očekivani broj sudionika i sl.),
* troškovi nabavke opreme nužne za provedbu programa ili projekta koja mora biti specificirana po vrsti i iznosu,
* izdaci za prijevoz i smještaj (u slučaju višednevnih programa pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja),
* ostali troškovi koji su izravno vezani za provedbu aktivnosti programa ili projekta.

Troškovi putovanja priznaju se ako je putovanje potrebno za provedbu aktivnosti, a koristi se ekonomski najisplativija opcija.

U proračun programa koji se prijavljuje ne smiju biti uvrštene stavke koje se odnose na plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.), koji glase na ime fizičke osobe.

**Neprihvatljivim troškovima projekta ili programa** smatraju se:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;
* gubitci na tečajnim razlikama;
* zajmovi trećim stranama

**2.4. Prihvatljive aktivnosti koje će se sufinancirati Javnim natječajem**

**Prihvatljive aktivnosti** su:

* poticanje stanovništva na bavljenje sportom i sportskom rekreacijom;
* očuvanje kulturnih i tradicijskih vrijednosti i običaja;
* promicanje vrijednosti Domovinskog rata, pomoć stradalnicima Domovinskog rata;
* poticanje uključivanja većeg broja članova u građanske udruge i bavljenje volonterskim radom;
* pomoć i unapređenje kvalitete života osobama s posebnim potrebama;
* organizacija radionica i drugih aktivnosti namijenjenih djeci i starijim osobama;
* promicanje etičkih, moralnih, religijskih i duhovnih vrijednosti.

Smatraju se **neprihvatljivim** i neće se razmatrati programi prijavitelja:

* koji su usmjereni na političke ili religijske ciljeve ili aktivnosti;
* koji su usmjereni isključivo zadovoljavanju temeljnih potreba poslovanja prijavitelja (npr. kupnja opreme, troškovi redovitog poslovanja);
* čija je jedina svrha korist članovima/članicama prijavitelja.

**3. NAČIN PRIJAVE**

**3.1. Obvezna dokumentacija za prijavu programa**

Za prijavu na Javni natječaj prijavitelji moraju elektronski popuniti propisane obrasce. Prijavitelji su dužni elektronski popuniti sva polja u obrascima.

**Obvezna** dokumentacija za prijavu programa je:

1. obrazac prijave programa ili projekta
2. obrazac proračuna programa ili projekta
3. izvještaj o prihodima i rashodima, Bilanca i Bilješke uz financijske izvještaje (obveznici dvojnog knjigovodstva), odnosno Godišnji financijski izvještaj o primicima i izdacima (obveznici jednostavnog knjigovodstva) za prethodnu godinu,
4. potvrda Financijske agencije o preuzetom izvještaju
5. preslika zapisnika sa posljednje održane skupštine
6. izjava o nepostojanju dvostrukog financiranja
7. izjava o točnosti i istinitosti podataka
8. izvještaj o potrošnji proračunskih sredstava za ugovore iz prethodne proračunske godine
9. prilozi kojima se dokazuju ispunjeni kriteriji za procjenu prijava prijavljenih na Javni natječaj.

Dokumentacija koja se dostavlja prilikom potpisivanja ugovora o financiranju programa ili projekta:

1. uvjerenje o nekažnjavanju odgovorne osobe udruge ne starije od 6 mjeseci od dana objave javnog natječaja,
2. potvrda Porezne uprave o nepostojanju poreznog duga ne starija od 30 dana na dan potpisivanja Ugovora

Općina Dragalić neće tražiti naknadnu dopunu dokumentacije.

**3.2. Obrazac za prijavu programa ili projekta**

Obrazac prijave programa ili projekta dio je obvezne dokumentacije. Potrebno je elektronski ispuniti sve tražene podatke, potpisati ga i ovjeriti pečatom udruge.

Obrasci u kojima nedostaju podaci vezani uz sadržaj programa, koji nisu potpisani i ovjereni pečatom neće biti uzeti u razmatranje, a prijava će se smatrati nevažećom.

**3.3. Obrazac za proračun programa ili projekta**

Obrazac za proračun programa dio je obvezne dokumentacije. Potrebno je elektronski ispuniti sve tražene podatke i potpisati ga. Obrazac sadrži sve podatke o svim izravnim i neizravnim troškovima programa, kao i o osiguranim sredstvima i sredstvima koja se traže za sufinanciranje od Općine Dragalić. Prijava u kojoj nedostaje obrazac proračuna neće biti uzeta u razmatranje, kao ni prijava u kojoj obrazac proračuna nije u potpunosti ispunjen, potpisan i ovjeren pečatom udruge.

**3.4. Prilozi kojima se dokazuju ispunjeni kriteriji za procjenu prijava**

Prilozi kojima se dokazuju ispunjeni kriteriji za procjenu prijava prijavljenih na Javni natječaj su obvezna dokumentacija.

|  |  |  |
| --- | --- | --- |
| Rd. Br. | Naziv kriterija | Dokaz o ispunjavanju kriterija |
| 1.  | **Masovnost članova udruge** | Popis članova Udruge, ne stariji od 3 mjeseca od dana raspisivanja natječaja, potpisan od strane osobe ovlaštene za zastupanje i ovjeren pečatom udruge |
| 2. | **Uključenost djece i mladih do 18 godina** | Popis članova Udruge, ne stariji od 3 mjeseca od dana raspisivanja natječaja, potpisan od strane osobe ovlaštene za zastupanje i ovjeren pečatom udruge |
| 3. | **Manifestacije, nastupi i natjecanja** | Preslika potvrde organizatora o sudjelovanju na natjecanju, preslika dodijeljenog priznanja, preslika članka iz novina, fotografije i sl. za manifestacije/nastupe/natjecanja tijekom prethodne kalendarske godine |
| 4. | **Organizacija manifestacija/nastupa/natjecanja od strane Udruge koje će se održati na području općine Dragalić u tekućoj kalendarskoj godini** | Podatke obavezno navesti u Obrascu prijave |
| 5. | **Sposobnost Udruge u povlačenju sredstava iz drugih izvora za provedbu programa/projekata (isključivo za prethodnu godinu)** | Preslika odluke o sufinanciranju programa/projekta, preslika ugovora o sufinanciranju i sl. za prethodnu kalendarsku godinu |

Uz kriterij je navedeno što se prilaže kao dokaz o ispunjavanju tog kriterija. Ukoliko u prijavi bude nedostajao najmanje jedan dokaz o ispunjavanju kriterija, prijava se dalje ne razmatra, a prijavitelju će biti poslana obavijest o neprihvaćanju prijave.

**Ukoliko se neki od navedenih kriterija ne odnosi na prijavitelja, npr. u protekloj godini nije održao nijednu manifestaciju/nastup/natjecanje, osoba ovlaštena za zastupanje kao dokaz o ispunjavanju kriterija prilaže izjavu u kojoj to i navodi.** Izjava mora biti potpisana od strane osobe ovlaštene za zastupanje i ovjerena pečatom udruge.

**3.5. Datum objave Javnog natječaja i rok za podnošenje prijave**

Poziv je otvoren danom objave na internetskim stranicama Općine Dragalić **www.dragalic.hr.**

**Rok za prijavu na Javni natječaj je 6. lipanj 2025. godine. do 14:00 sati, bez obzira na način dostave.** Sve prijave dostavljene nakon 06. lipnja 2025. godine neće biti uzete u razmatranje.

Obrasci za prijavu zajedno s uputama za prijavljivanje nalaze se na internetskim stranicama Općine [**www.dragalic.hr**](http://www.dragalic.hr).

**3.6. Adresa i načini dostave prijave programa**

Obvezne obrasce i propisanu dokumentaciju potrebno je dostaviti u zatvorenoj omotnici preporučenom poštom ili osobno na adresu: **Općina Dragalić, Trg sv. I. Krstitelja 2, Dragalić, 35400 Nova Gradiška,** s naznakom: **"Ne otvaraj - za Ponovljeni javni natječaj za financiranje udruga"**

Na vanjskome dijelu omotnice potrebno je istaknuti puni naziv i adresu prijavitelja.

Prijave koje nisu dostavljene na propisani način i ne sadrže svu dokumentaciju koja je propisana Javnim natječajem, neće biti uzete u daljnje razmatranje.

Prijava programa koji ne udovoljavaju uvjetima Ponovljenog javnog natječaja (zakašnjela prijava, prijava koje ne sadrži svu natječajem propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Ponovljenog javnog natječaja) neće se razmatrati.

**3.7. Rokovi i način postavljanja pitanja**

Sva pitanja vezana uz Javni natječaj mogu se postaviti isključivo elektroničkim putem, slanjem upita e-poštom na sljedeću adresu: **info.dragalic@gmail.com** i to najkasnije do 29. svibnja 2025. godine. Sva pitanja i odgovori bit će objavljeni na internetskoj stranici Općine Dragalić [**www.dragalic.hr**](http://www.dragalic.hr).

**4. PROCJENA PRIJAVA I DONOŠENJE ODLUKE O DODJELI FINANCIJSKIH SREDSTAVA**

Procjenu prijavljenih programa provodi Povjerenstvo za provedbu javnog natječaja za financiranje programa/projekata udruga iz proračuna Općine Dragalić (u daljnjem tekstu: Povjerenstvo).

**4.1. Postupak administrativne provjere**

Povjerenstvo otvara prijave, obavlja uvid u dostavljenu dokumentaciju i provjerava ispunjavanje propisanih uvjeta Ponovljenog javnog natječaja.

Članice/članovi Povjerenstva ne smiju biti u sukobu interesa, o čemu moraju potpisati posebnu izjavu.

Prijave programa koje ne udovoljavaju uvjetima Ponovljenog javnog natječaja (zakašnjele prijave, prijave koje ne sadrže svu natječajem propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Javnog natječaja) neće se razmatrati. Prijavitelji koji nisu zadovoljili propisane uvjete Ponovljenog javnog natječaja o istome će biti pismeno obaviješteni, te mogu uložiti prigovor u roku od osam (8) dana od dana primitka obavijesti.

O prigovoru odlučuje općinski načelnik u roku od 3 radna dana od dana zaprimanja prigovora. Prigovor ne odgađa izvršenje odluke i daljnju provedbu natječajnog postupka.

**OBRAZAC**

**za utvrđivanje ispunjavanja propisanih uvjeta prijave na Ponovljeni javni natječaj za sufinanciranje programa/projekata udruga u 2025.** **godini**

**A Redni broj prijave**

**B Područje**

**C Datum dostave prijave**

**D Naziv prijavitelja**

**E Naziv programa**

**Prijavitelj je dostavio**

1. Popunjen, potpisan i ovjeren obrazac prijave programa **DA NE**
2. Popunjen, potpisan i ovjeren obrazac proračuna **DA NE**
3. Financijski izvještaj udruge - Izvještaj o prihodima i rashodima, Bilanca i Bilješke uz financijske izvještaje (obveznici dvojnog knjigovodstva) odnosno Godišnji financijski izvještaj o primicima i izdacima (obveznici jednostavnog knjigovodstva) za prethodnu godinu **DA NE**
4. Potvrda Financijske agencije o preuzetom izvještaju **DA NE**
5. Preslika zapisnika sa posljednje održane skupštine **DA NE**
6. Izjava o nepostojanju dvostrukog financiranja **DA NE**
7. Izjava o točnosti i istinitosti podataka **DA NE**
8. Izvještaj o potrošnji proračunskih sredstava za ugovore iz prethodne proračunske godine

 **DA NE**

1. Prilozi kojima se dokazuju ispunjeni kriteriji za procjenu prijava prijavljenih na Javni natječaj

 **DA NE**

**4.2. Postupak ocjene kvalitete programa i rokovi za podnošenje prigovora na postupak ocjene**

Povjerenstvo daje ocjenu kvalitete programa i prijedlog za financijsku potporu.

Razmatraju se samo oni programi koji su udovoljili propisanim uvjetima Javnog natječaja.

Povjerenstvo ocjenjuje svaki program i daje prijedlog za odobravanje financijskih sredstava za programe.

**OBRAZAC ZA PROCJENU KVALITETE/VRIJEDNOSTI PROJEKTA**

Nakon administrativne kontrole svih prijava vrši se bodovanje svih prijava koje su zadovoljile propisane uvjete natječaja sukladno čl. 10. Pravilnika o financiranju udruga iz Proračuna Općine Dragalić, prema sljedećim kriterijima:

1. Kontinuirani aktivan rad prijavitelja
2. Masovnost članova udruge
3. Uključenost djece i mladih do 18 godina
4. Manifestacije, nastupi i natjecanja
5. Organizacija manifestacija/nastupa/natjecanja od strane Udruge koje će se održati na području općine Dragalić u 2025. godini i uključeni broj sudionika
6. Povlačenje sredstava iz drugih izvora za provedbu programa/projekata (za prethodnu godinu)
7. Značajnost manifestacije za lokalnu zajednicu

**Za propisane kriterije, pod točkama 2., 3., 4. i 6. podnositelj zahtjeva uz prijavu dostavlja i odgovarajuće dokaze, dokaz za kriterij pod točkom 5. će se provjeriti iz obrasca prijave projekta, a dokaz pod točkom 1. će jedinstveni upravni odjel Općine Dragalić pribaviti službenim putem.**

Povjerenstvo nakon provedenog postupka ocjenjivanja prijava i razmatranja predloženih iznosa sufinanciranja programa/projekata utvrđuje prijedlog odluke o sufinanciranju programa.

Rezultati Javnog natječaja će biti objavljeni na internetskim stranicama Općine www.dragalic.hr.

**4.3. Postupak ugovaranja i praćenje provedbe programa**

Ugovore o sufinanciranju programa prijavitelji su obvezni potpisati najkasnije 8 dana nakon objave Odluke o dodjeli financijskih sredstava na internetskim stranicama Općine.

Općina će zatražiti povrat uplaćenih sredstava u slučaju ako prijavitelj nenamjenski potroši odobrena financijska sredstva ili ako na drugi način krši obveze proizašle iz ugovora.

**5. POPIS DOKUMENTACIJE**

- Obavijest o objavi Javnog natječaja (tekst Javnog natječaja);

- Upute za prijavitelje;

- Obrazac za prijavu programa i opis programa;

- Obrazac za proračun programa;

- Izjava o nepostojanju dvostrukog financiranja;

- Izjava o točnosti i istinitosti podataka;

- Popis priloga koje je potrebno priložiti uz prijavu;

- Nacrt ugovora o sufinanciranju.